**VÝZVA NA PREDLOŽENIE PONUKY**

pre zákazky realizované v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej aj „zákon o VO“)

|  |  |  |  |
| --- | --- | --- | --- |
| Názov verejného obstarávateľa | **Slovenská konsolidačná, a.s.**  | IČO | 35776005 |
| Poštová adresa | Cintorínska 21, Bratislava | PSČ | 811 08 |
| Kontaktná osoba | Miloš Ilenčík |  |  |
| e-mail | milos.ilencik@konsolidacna.sk  | Tel.: | 0948 492 431 |

1. **Predmet obstarania:**

Výmena svetiel v priestoroch registratúry budovy Slovenskej konsolidačnej (ďalej aj „SK, a.s.“), ktorá zahŕňa:

* 1. demontáž a ekologickú likvidáciu starých svietidiel
	2. montáž nových svietidiel
	3. svetelno-technické posúdenie archivačných, kancelárskych a skladových priestorov v súlade s aktuálnym požiarnym projektom 1. poschodia
1. **Špecifikácia predmetu obstarania:**
	1. Archívne priestory: LED panely do SDK rastru– hliníkový rám so svetelnou účinnosťou min. 100lm/W. Spolupráca s pohybovými senzormi, kompenzovaný jalový výkon PF ≥ 0.95, Minimálne 18 mesačná záruka na svietidlo, min. IP 43, 220-240V, 4000K, OSRAM, Philips, Sylvania, Ledvance, Greenlux. svietivosť minimálne 4000 lm a farba svetla 4000K - **67 ks.**
	2. Kancelárske svietidlo: LED panely do SDK rastru– hliníkový rám so svetelnou účinnosťou min. 100lm/W. Spolupráca s pohybovými senzormi, kompenzovaný jalový výkon PF ≥ 0.95, Minimálne 3 ročná záruka na svietidlo, min. IP 43, 220-240V, 4000K, OSRAM, Philips, Sylvania, Ledvance, Greenlux. svietivosť minimálne 4800 lm a farba svetla 4000K – **48 ks**.
	3. Svetelno-technické posúdenie rekonštruovaných kancelárskych priestorov, chodieb a archívov vypracované odborne spôsobilou osobou (držiteľ certifikátu na návrh a posudzovanie osvetlenia a osvetľovacích sústav + nadobudnuté odborné vzdelanie v obore svetelná technika). **Výsledkom svetelno-technického posúdenia bude sprievodná správa s protokolom** s uvedenými všetkými potrebnými náležitosťami (výpis dotknutých priestorov, výpis svietidiel, dosiahnuté hodnoty osvetlenia v jednotlivých priestoroch, atď.).
	4. Kabeláž a ďalšie súčasti dotknutých svetelných okruhov musia spĺňať požiarnobezpečnostné podmienky vyplývajúce z „Požiarneho projektu“ a „Protokolu o určení vonkajších vplyvov“, ktoré sú priložené k tejto Výzve na predloženie ponuky v **Prílohe č. 2.**
2. **Osobitné požiadavky na plnenie zákazky:**
	1. elektrotechnické práce môže realizovať len odborne spôsobilá osoba na vykonávanie činnosti na vyhradenom elektrickom technickom zariadení,
	2. úspešný uchádzač (ďalej aj „dodávateľ“) zodpovedá v plnom rozsahu za prípadnú spôsobenú škodu a zaväzuje sa na vlastné náklady bezodkladne opraviť prípadné poškodenia, ktoré spôsobí,
	3. dodávateľ zabezpečí a uskladní potrebný materiál a náradie tak, aby tento neprekážal a neohrozoval riadny chod prevádzky budovy a to podľa dohody so zástupcom verejného obstarávateľa,
	4. dodávateľ zabezpečí ekologickú likvidáciu odpadu vzniknutého pri realizácii zákazky,
	5. dodávateľ zabezpečí všetky priestory voči prachu a nečistotám vrátane prístupových priestorov v budove verejného obstarávateľa,
	6. práce je možné vykonávať v pracovných dňoch od 8:00 do 17:00 hod, po dohode so zástupcom verejného obstarávateľa aj vo večerných hodinách a počas víkendu,
	7. školenie BOZP a PO vlastných zamestnancov a iných osôb oprávnených na realizáciu diela vykoná dodávateľ na vlastné náklady,
	8. nedodržanie uvedených požiadaviek na plnenie bude verejného obstarávateľa považovať za závažné porušenie obchodných podmienok zákazky a objednávku zruší,
	9. dodávateľ vystaví faktúru až po riadnom prebratí diela zástupcom verejného obstarávateľa a to so splatnosťou minimálne 15 dní.
3. **Cenová ponuka:**

V nadväznosti na uvedené si Vás SK, a.s. dovoľuje požiadať o predloženie cenovej ponuky na výmenu svetiel v archívnych priestoroch a kanceláriách časti 2. NP budovy SK, a.s. Vzhľadom na charakter zákazky verejný obstarávateľ odporúča dohodnúť si obhliadku priestorov pred predložením cenovej ponuky u správcu budovy  Miloša Ilenčíka, tel. č.: 0948 492 431, e-mail: milos.ilencik@konsolidacna.sk. V prípade, že sa záujemca nezúčastní obhliadky miesta uskutočnenia predmetu zákazky, bude verejný obstarávateľ považovať jeho neúčasť za skutočnosť, že porozumel súťažným podkladom.

***Cenová ponuka musí obsahovať:***

1. základné identifikačné údaje uchádzača v zmysle **Prílohy č. 1.**,
2. cenovú ponuku v zmysle **Prílohy č. 1**.,
3. uchádzač musí predložiť kópie dokladov (scany) „osvedčenia o odbornej spôsobilosti elektrotechnika“ v zmysle § 22 vyhlášky MPSVR SR č. 508/2009 Z. z., ktorou sa ustanovujú podrobnosti na zaistenie bezpečnosti a ochrany zdravia pri práci s technickými zariadeniami tlakovými, zdvíhacími, elektrickými a plynovými a ktorou sa ustanovujú technické zariadenia, ktoré sa považujú za vyhradené technické zariadenia v znení neskorších predpisov (ďalej „vyhláška č. 508/2009 Z. z.“). alebo ekvivalent dokladov min. dvoch (2) osôb, ktoré budú realizovať zákazku
4. **Kritériá na hodnotenie ponúk:**

Jediným kritériom na hodnotenie ponúk je najnižšia cena za celý predmet zákazky uvedený v bodoch 1. až 3 tejto Výzvy.

1. **Miesto uskutočnenia predmetu zákazky:**

Cintorínska 21, 814 99 Bratislava 1

1. **Termín dodania zákazky:**

Po vyhodnotení ponúk uchádzačov bude úspešnému uchádzačovi vystavená objednávka. Lehota na výmenu svetiel v kanceláriách a spoločných priestoroch v budove SK, a.s. je maximálne ***50 pracovných dní*** od doručenia mailovej objednávky verejným obstarávateľom na e-mailovú adresu uvedenú v cenovej ponuke v zmysle **Prílohy č. 1.**

1. **Kontaktná osoba vo veciach obsahovej stránky predmetu zákazky:**

Miloš Ilenčík, tel. 0948 492 431, e-mail: milos.ilencik@konsolidacna.sk

1. **Lehota na predloženie cenovej ponuky a spôsob doručenia:**

09.11.2022

1. **Forma a spôsob predloženia ponúk:**

Verejný obstarávateľ požaduje ponuku doručiť e-mailom na adresu: obstaravanie@konsolidacna.sk

1. **Dôvody zrušenia zadania zákazky:**

Ak nebola predložená ani jedna ponuka,

ak ani jeden z uchádzačov nesplnil podmienky výzvy,

ak ani jedna z ponúk nevyhovuje požiadavkám verejného obstarávateľa,

ak sa zmenili okolnosti, za ktorých bolo obstarávanie vyhlásené.

Verejný obstarávateľ si vyhradzuje právo odmietnuť všetky predložené ponuky.

**Príloha č. 1**- Cenová ponuka

**Príloha č. 2 -**Požiarny projekt a Protokol o určení vonkajších vplyvov